‘शांति का पैगाम संपूर्ण मानवता के लिए’
भास्कर संवाददाता | गुलाबपुरा
जमाअतेइस्लामी हिंद शाखा गुलाबपुरा के तत्वावधान में सीरत मुहिम के तहत आयोजित सभा में स्टेट मीडिया सचिव इकबाल सिद्दीकी ने कहा कि पैगंबर मोहम्मद साहब ने शांति का पैगाम संपूर्ण मानवता के लिए दिया है। समारोह के दौरान अतिथियों को हिंदी में लिखी कुरान भेंट की गई। समारोह में नगरपालिका अध्यक्ष धनराज गुर्जर ने कहा कि मिलजुलकर साथ चलने में ही देश की प्रगति है। सभा में जमाअते इस्लामी के स्टेट शिक्षा प्रभारी आरीफ अली, इंजीनियर जावेद हुसैन, कृष्ण गोपाल महाराज, अरूण कुमार शर्मा ने हजरत मोहम्मद मुस्तफा की शिक्षा को प्रासंगिक बताया। जमाअते इस्लामी हिंद की ओर से अतिथियों को हिंदी में लिखित कुरान भेंट की गई। इस अवसर पर पूर्व पार्षद इंद्रजीत सिंह, राजेंद्र सिंह जूसवाला , प्रेमनारायण सोनी, मोहम्मद आरिफ, अकरम, रिजवान आदि उपस्थित थे। कार्यक्रम संयोजक हाकिम अली कायमखानी ने अतिथियों का स्वागत किया। संचालन शिक्षक अख्तियार अली ने किया।
गुलाबपुरा. सीरत मुहिम के तहत आयोजित कार्यक्रम में मंचासीन अतिथि।
hin_Deva bho_Deva hin_Deva hin_Deva